CELEX: 22007D0076
Language: sk
Date: 2007-07-06 00:00:00
Title: Rozhodnutie Spoločného výboru EHP č. 76/2007 zo 6. júla 2007 , ktorým sa mení a dopĺňa príloha II (Technické predpisy, normy, skúšky a osvedčenia) k Dohode o EHP

13.12.2007   
            
            
               SK
            
            
               Úradný vestník Európskej únie
            
            
               L 328/13
            
         
      ROZHODNUTIE SPOLOČNÉHO VÝBORU EHP
   
   č. 76/2007
   zo 6. júla 2007,
   ktorým sa mení a dopĺňa príloha II (Technické predpisy, normy, skúšky a osvedčenia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 3/2006 z 27. januára 2006 (1).
            
         
               (2)
            
            
               Smernica Európskeho parlamentu a Rady 2006/95/ES z 12. decembra 2006 o harmonizácii právnych predpisov členských štátov týkajúcich sa elektrického zariadenia určeného na používanie v rámci určitých limitov napätia (2) sa má začleniť do dohody.
            
         
               (3)
            
            
               Smernica 2006/95/ES zrušuje smernicu Rady 73/23/EHS (3) začlenenú do dohody, a preto je potrebné ju v rámci dohody zrušiť.
            
         
               (4)
            
            
               Niektoré oznámenia Komisie o uplatňovaní smernice 73/23/EHS sú redundantné, a preto je potrebné ich z dohody vypustiť,
            
         ROZHODOL TAKTO:
   Článok 1
   Kapitola X prílohy II k dohode sa mení a dopĺňa takto:
   
               1.
            
            
               Za bod 7c (smernica Európskeho parlamentu a Rady 2004/108/ES) sa vkladá tento bod:
               
                           „7d.
                        
                        
                           
                              32006 L 0095: smernica Európskeho parlamentu a Rady 2006/95/ES z 12. decembra 2006 o harmonizácii právnych predpisov členských štátov týkajúcich sa elektrického zariadenia určeného na používanie v rámci určitých limitov napätia (Ú. v. EÚ L 374, 27.12.2006, s. 10).“
                        
                     
         
               2.
            
            
               Znenie bodu 1 (smernica Rady 73/23/EHS), bodu 8 (C/184/79/s. 1: oznámenie Komisie), bodu 9 (C/107/80/s. 2: oznámenie Komisie), bodu 10 (C/199/80/s. 2: tretie oznámenie Komisie), bodu 11 (C/59/82/s. 2: oznámenie Komisie), bodu 12 (C/235/84/s. 2: štvrté oznámenie Komisie), bodu 13 (C/166/85/s. 7: piate oznámenie Komisie), bodu 14 (C/168/88/s. 5: oznámenie Komisie), bodu 24 (C/210/92/s. 1: oznámenie Komisie) a bodu 25 (C/18/93/s. 4: oznámenie Komisie) sa vypúšťa.
            
         Článok 2
   Znenie smernice 2006/95/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 7. júla 2007 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 6. júla 2007
      
         
            Za Spoločný výbor EHP
         
         
            predseda
         
         Stefán Haukur JÓHANNESSON
         
      
   
   
      (1)  Ú. v. EÚ L 92, 30.3.2006, s. 22.
   
      (2)  Ú. v. EÚ L 374, 27.12.2006, s. 10.
   
      (3)  Ú. v. ES L 77, 26.3.1973, s. 29.
   
      (4)  Ústavné požiadavky neboli oznámené.